CELEX: 52016PC0233
Language: sl
Date: 2016-04-29
Title: Predlog SKLEP SVETA o stališču, ki se v imenu Evropske unije sprejme v okviru Generalnega sveta Svetovne trgovinske organizacije glede zahtevka Evropske unije za podaljšanje odstopanja od obveznosti STO, ki se nanašajo na avtonomne preferencialni režim za Zahodni Balkan

EVROPSKA KOMISIJA
            Bruselj, 29.4.2016
            COM(2016) 233 final
            2016/0123(NLE)
            Predlog
            SKLEP SVETA
            o stališču, ki se v imenu Evropske unije sprejme v okviru Generalnega sveta Svetovne trgovinske organizacije glede zahtevka Evropske unije za podaljšanje odstopanja od obveznosti STO, ki se nanašajo na avtonomne preferencialni režim za Zahodni Balkan
            
               
         
         
            
               OBRAZLOŽITVENI MEMORANDUM
            
            
               1.
                     OZADJE PREDLOGA
            
            
               •
                     Razlogi za predlog in njegovi cilji
            
            
               Cilj tega predloga je oblikovati stališče, ki ga sprejme Evropska unija v okviru Generalnega sveta Svetovne trgovinske organizacije (STO) glede podaljšanja odstopanja od obveznosti STO, ki se nanašajo na avtonomne trgovinske preferenciale, ki bi jih Evropska unija morala dodeliti državam Zahodnega Balkana do 31. decembra 2021.
            
            
               To bi bilo tretje podaljšanje odstopanja od obveznosti STO. 
            
            
               Generalni svet STO je 8. decembra 2000 Evropski Uniji odobril odstopanje od njenih obveznosti iz člena I(1) GATT 1994 v obsegu, ki bi Evropski uniji omogočal preferencialno obravnavo držav upravičenk v obdobju do 31. decembra 2006
                  1
               . Evropski uniji je bilo 28. julija 2006 odobreno podaljšanje do 31. decembra 2011
                  2
               . Evropski uniji je bilo 5. decembra 2011 odobreno podaljšanje do 31. decembra 2016
                  3
               . 
            
            
               •
                     Skladnost z veljavnimi predpisi s področja zadevne politike
            
            
               Evropska unija je državam Zahodnega Balkana dodelila preferencialne tarife na podlagi Uredbe Sveta (ES) št. 2007/2000 z dne 18. septembra 2000 o uvedbi dajatve proste ali preferencialne obravnave proizvodov s poreklom iz držav Zahodnega Balkana (Albanija, Bosna in Hercegovina, Hrvaška, Nekdanja jugoslovanska republika Makedonija, Kosovo
                  4
               , Črna gora in Srbija). Uredba (ES) št. 2007/2000 je bila večkrat znatno spremenjena, z Uredbo Sveta (ES) št. 1215/2009
                  5
                pa je bila kodificirana. Nadaljnje spremembe so bile uvedene leta 2011 na podlagi Uredbe (EU) št. 1336/2011 Evropskega parlamenta in Sveta z dne 13. decembra 2011
                  6
               , tj. podaljšanje avtonomnih trgovinskih preferencialov do 31. decembra 2015. Hrvaška je bila po pristopu k EU z Uredbo (EU) št. 517/2013
                  7
                črtana s področja uporabe Uredbe Sveta (ES) št. 1215/2009.
            
            
               Evropska unija je sprejela Uredbo (EU) 2015/2423 Evropskega parlamenta in Sveta z dne 16. decembra 2015 o nadaljnji spremembi Uredbe Sveta (ES) št. 1215/2009 in podaljšanju avtonomnega preferencialnega režima za Zahodni Balkan do 31. decembra 2020. 
            
            
               •
                     Skladnost z drugimi politikami Unije
            
            
               Ni relevantno.
            
            
               2.
                     PRAVNA PODLAGA, SUBSIDIARNOST IN SORAZMERNOST
            
            
               •
                     Pravna podlaga
            
            
               Člen 218(9) Pogodbe o delovanju Evropske unije (PDEU) določa, da kadar mora organ, ustanovljen z mednarodnim sporazumom, sprejeti sklep s pravnim učinkom, Svet na predlog Komisije ali visokega predstavnika Unije za zunanje zadeve in varnostno politiko sprejme sklep o stališču, ki ga je treba zavzeti v imenu Evropske unije. Odobritev odstopanja za dodatne avtonomne trgovinske preferenciale, ki jih Evropska unija dodeli državam Zahodnega Balkana, spada na področje uporabe te določbe, ker sklep sprejme organ, ustanovljen z mednarodnim sporazumom (Generalni svet ali Ministrska konferenca STO), ki vpliva na pravice in obveznosti Evropske unije.
            
            
               •
                     Subsidiarnost (za neizključno pristojnost) 
            
            
               Ni relevantno.
            
            
               •
                     Sorazmernost
            
            
               Ni relevantno.
            
            
               •
                     Izbira instrumenta
            
         
         
            
               Ni relevantno.
            
            
               3.
                     REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA 
            
            
               Ni relevantno.
            
            
               4.
                     PRORAČUNSKE POSLEDICE
            
            
               Ni relevantno.
            
            
               5.
                     DRUGI ELEMENTI
            
            
               Ni relevantno. 
            
            
               2016/0123 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije sprejme v okviru Generalnega sveta Svetovne trgovinske organizacije glede zahtevka Evropske unije za podaljšanje odstopanja od obveznosti STO, ki se nanašajo na avtonomne preferencialni režim za Zahodni Balkan
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, in zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije, 
            
            
               ob upoštevanju naslednjega:
            
            
               (1)
                     V členu IX(3) in (4) Marakeškega sporazuma o ustanovitvi Svetovne trgovinske organizacije (Sporazum STO) so določeni postopki za oprostitev obveznosti, ki jih članicam določa Sporazum STO ali kateri koli večstranski trgovinski sporazum. 
            
            
               (2)
                     Uredba Sveta (ES) št. 2007/2000 z dne 18. septembra 2000 o uvedbi dajatve proste ali preferencialne obravnave proizvodov s poreklom iz držav Zahodnega Balkana (Albanija, Bosna in Hercegovina, Hrvaška, Nekdanja jugoslovanska republika Makedonija, Kosovo
                  8*, Črna gora in Srbija) je bila večkrat znatno spremenjena, z Uredbo Sveta (ES) št. 1215/2009
                  9
                pa je bila kodificirana. Z Uredbo (EU) št. 1336/2011 Evropskega parlamenta in Sveta z dne 13. decembra 2011
                  10
                so se avtonomni trgovinski preferenciali podaljšali do 31. decembra 2015. Hrvaška je bila po pristopu k Evropski uniji z Uredbo (EU) št. 517/2013
                  11
                črtana s področja uporabe Uredbe Sveta (ES) št. 1215/2009. Z Uredbo (EU) 2015/2423 Evropskega parlamenta in Sveta z dne 16. decembra 2015 so se avtonomni trgovinski preferenciali podaljšali do 31. decembra 2020. Uredba Sveta (ES) št. 1215/2009, kakor je bila nazadnje spremenjena, določa prost dostop na trg Unije za izdelke s poreklom iz držav in ozemelj Zahodnega Balkana, razen za nekatere kmetijske proizvode, za katere veljajo omejene ugodnosti v obliki dajatev prostih tarifnih kvot.
            
            
               (3)
                     Brez oprostitve obveznosti Evropske unije iz člena I(1) in člena XIII GATT 1994 v potrebnem obsegu bi bilo treba obravnavo, ki jo omogočajo avtonomni trgovinski preferenciali, razširiti na vse druge članice Svetovne trgovinske organizacije (STO). 
            
            
               (4)
                     V interesu Evropske unije je, da se zahteva podaljšanje odstopanja od obveznosti STO, ki se nanašajo na avtonomne trgovinske preferenciale, ki jih je Evropska unija dodelila državam Zahodnega Balkana v skladu s členom IX(3) Sporazuma STO. 
            
            
               (5)
                     Evropska unija mora tako zahtevo predložiti STO.
            
         
         
            
               (6)
                     Zato je primerno določiti stališče Evropske unije glede te zahteve v okviru Generalnega sveta STO – 
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki se v imenu Evropske unije sprejme v okviru Generalnega sveta Svetovne trgovinske organizacije, je, da se zahteva podaljšanje obstoječega odstopanja od obveznosti STO, ki se nanašajo na avtonomne trgovinske preferenciale, ki jih je Evropska unija dodelila državam Zahodnega Balkana do 31. decembra 2021, ter da se podpre sprejetje navedene zahteve. 
            
            
               To stališče izrazi Komisija. 
            
            
               Člen 2
            
            
               Ta sklep začne veljati na dan sprejetja. 
            
            
               V Bruslju,
            
            
                  Za Svet
            
            
                  Predsednik
            
         
         
            
                  
                     (1)
                  WT/L/380.
               
               
                  
                     (2)
                  WT/L/654.
               
               
                  
                     (3)
                  WT/L/836.
               
               
                  
                     (4)
                  V skladu z Resolucijo Varnostnega sveta Združenih narodov 1244 (1999).
               
               
                  
                     (5)
                  UL L 328, 15.12.2009, str. 1.
               
               
                  
                     (6)
                  UL L 347, 30.12.2011, str. 1.
               
               
                  
                     (7)
                  UL L 158, 10.6.2013, str. 1.
               
               
                  
                     (8)
                  *To poimenovanje ne posega v stališča glede statusa ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova. 
               
               
                  
                     (9)
                  UL L 328, 15.12.2009, str. 1.
               
               
                  
                     (10)
                  UL L 347, 30.12.2011, str. 1.
               
               
                  
                     (11)
                  UL L 158, 10.6.2013, str. 1.